Regjeringen vil gi 1,8 millioner til Human Rights Service

Høyre og Frp-regjeringen vil fortsatt gi omstridte Human Rights Service (HRS) statsstøtte i 2018.

Hege Storhaug og organisasjonen Human Rights Service (HRS) får beholde statsstøtten også neste år i regjeringens forslag til statsbudsjett. Stenersen, Tor

12. okt. 2017 11:23 Sist oppdatert 12. oktober 2017

Bevilgningen på 1,835 millioner kroner skjer via Justis- og beredskapsdepartementets påst for «nasjonale ressursmiljøer på integreringsfeltet», går det frem av statsbudsjettet for 2018.

Det omstridte senteret har vært under hard kritikk den siste tiden for en kampanje der de ber folk ta bilder av islam og muslimer i Norge, for å dokumentere det HRS kaller den «kulturelle revolusjonen i Norge».

Venstre og KrF signaliserte denne uken at de ikke lenger vil gi organisasjonen statsstøtte. Sammen med Ap, SV og Sp er det nå flertall på Stortinget mot millionstøtten, skrev Aftenposten onsdag.

Ifølge HRS`hjemmeside er målsettingen:

Vårt konkrete arbeid er særlig sentrert om innhenting av dokumentasjon, informasjon og analyse for å sette søkelys på ulike sider av innvandrings- og integreringsfeltet.

Fakta Dette er statsbudsjettet * Statsbudsjettet omhandler statens utgifter og anslåtte inntekter i et kalenderår. Det fastsetter også satsene for innkreving av skatter og avgifter. * Det blir samtidig lagt fram et nasjonalbudsjett, som er en mengde anslag for hele den økonomiske utviklingen og styrende for rammene i statens eget budsjett. * I forslaget til statsbudsjett for 2018 foreslår regjeringen å bruke 1.325,2 milliarder kroner. *Bruken av oljepenger øker reelt med 6 milliarder kroner og utgjør 231,1 milliarder kroner i 2018. *Oljefondet ventes å ha en verdi på 8.465 milliarder kroner ved utgangen av 2018 – en økning på 6,1 fra dagens verdi (12. oktober 2017). *Regjeringens forslag inneholder nye skatte- og avgiftslettelser i 2018 på om lag 3 milliarder kroner. 0,7 milliarder kroner får virkning i 2018, mens resten av lettelsene først vil få virkning i 2019. * Regjeringen er avhengig av støtte fra Venstre og KrF for å få budsjettet gjennom i Stortinget. De fire borgerlige partiene vil starte sine budsjettforhandlinger i begynnelsen av november. Vis mer

Hør podkasten Aftenpodden om Human Rights Service denne uken. Last ned fra Itunes her. Finn i Spotify her.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding